Vello Varik

Vello Varik (sündinud 25. juulil 1937 Leisis Saaremaal) on Eesti spordipedagoog ja laulja.

Lõpetas 1957 Tallinna 21. Keskkooli ning 1962 kehalise kasvatuse ja laulmise õpetajana Tallinna Pedagoogilise Instituudi.

Sportima hakkas keskkoolis Bernhard Lillemäe ja Raimund Pundi suunamisel.

Võitnud Eesti meistrivõistlustel TPedI meeskonnas käsipallis ja kaheksapaadil sõudmises hõbeda. Kuulunud Kalevisse. 

1950. aastate lõpul laulis ta Eesti Raudteelaste klubi estraadiansamblis Ratex, kuhu ta võttis laulma ka oma õe Tiiu Variku, kes oli tol ajal veel 15-aastane.

Spordipedagoogina
Töötanud 1962–1968 Vaeküla Internaatkooli õpetajana ja Rakvere SK treenerina, 1968–1976 Tallinna Spordiinternaatkooli kergejõustikuosakonna vanemtreenerina ning 1976–1983 KSMK treenerina.

Olnud 1983–1990 Tallinna Lenini rajooni SK, 1990–2000 Eesti Spordigümnaasiumi ning 2000–2005 ja 2006–2007 Loo Keskkooli direktor, hiljem tegutsenud Loo Kultuurikeskuses.

Õpilasi: Ellen Viimsalu, Marina Surovtseva, Saima Tiik, Aili Alliksoo, Heli Nauts ja Ulvi Nauts, Helle Saadlo, Liina Laatspera, Rein Käärik.

Olnud tegev Kergejõustikuföderatsiooni treenerite nõukogus ning Kergejõustikuliidu ja Koolispordiliidu juhatuses. Teinud kaastööd spordiajakirjandusele.Vello Varik ESBL

 Isiklikku 
Tema vend oli skulptor ja kunstipedagoog Matti Varik, õde on laulja Tiiu Varikhttps://menu.err.ee/1609270716/vello-varik-votsin-oe-tiiu-oma-ansamblisse-juba-15-aastasena-laulma.

Viited

Kategooria:Eesti sõudjad
Kategooria:Eesti koolijuhid
Kategooria:Eesti pedagoogid
Kategooria:Tallinna Ülikooli vilistlased
Kategooria:Eesti kehalise kasvatuse õpetajad
Kategooria:Eesti sporditegelased
Kategooria:Sündinud 1937